ปวดเหมือนโดนบีบหัวเป็นมาสักพักแล้วค่ะหายไป2-3วันแล้วกลับมาช่วงนี้ปวดหนักกว่าเดิมมากๆเลยค่ะแทบไม่อยากจะลุกเดินไปไหนเลยพอจะทราบไหมคะว่าเป็นอะไรอันตรายไหมคะ(เกี่ยวกับไทรอยด์ไหมคะเพราะเพิ่งผ่าตัดไปเมื่อต้นปีที่แล้ว)
สวัสดีค่ะ อาการปวดศีรษะตื้อๆ เหมือนโดนบีบตัวดังกล่าวมานั้น สาเหตุอาจเกิดจาก การมีกล้ามเนื้อหรือเส้นเอ็นรอบศีรษะตึงตัวจากการใช้งานมากๆระหว่างวัน พักแล้วมักจะดีขึ้น อาจปวดเป็นๆหายๆระหว่างวันได้ สาเหตุอื่นๆเช่น ปวดไมเกรน มักปวดจี๊ดๆ เป็นมากที่ข้างเดียว ปวดจากไซนัสอักเสบ มีฟันผุ ปวดจากปลายเส้นประสาทที่หน้าอักเสบ หรือปวดจากสาเหตุในสมองเช่นเนื้องอกหรือมีการเลือดออก ซึ่งมักปวดรุนแรงมากขึ้นเรื่อยๆ อาจมีอุบัติเหตุศีรษะนำมาก่อนหากปวดมากจนรบกวนการใช้ชีวิตประจำวัน ปวดจนต้องตื่นขึ้นมากลางดึก ร่วมกับมีอาเจียนพุ่ง มีไข้ หรือมีกล้ามเนื้อแขนขาอ่อนแรง หน้าเบี้ยวร่วมด้วย ให้รีบไปพบแพทย์เบื้องต้นกินยาแก้ปวดเพื่อบรรเทาอาการ พักผ่อนให้เพียงพอ 8-10 ชั่วโมงต่อวัน หลีกเลี่ยงกิจกรรมที่ต้องเพ่งสายตา เรื่องการผ่าตัดไทรอยด์นั้นน่าจะมีผลทำให้ปวดศีรษะได้น้อยค่ะ